SL_Bolile+cu+transmitere+sexuala

Bolile cu transmitere sexuala

Bolile cu transmitere sexuala sau bolile venerice sunt infectii transmise prin contact sexual (normal, oral sau anal) dar care pot fi transmise si pe alte cai. Printre mijloacele de transmitere ale acestor boli, in afara de contactul sexual, mai putem intilni: contactul cu zona infectata, contactul cu obiecte infectate (ace, etc.) sau de la mama la fat, etc.Aceste boli pot fi clasificate in doua mari categorii: Bolile cu transmitere sexuala majore, din care fac parte: - sifilisul - gonoreea sau blenoragia - sancrul moale - granulomul inghinal - limfogranulomatoza inghinala Bolile cu transmitere sexuala minore, din care fac parte: - uretritele negonococice (cele mai frecvente boli din aceasta categorie sunt provocate de chlamydii, mycoplasme, candida albicans, trichomonas vaginalis) - tricomonazia urogenitala - candidozele urogenitale - herpesul genital - vegetatiile veneriene - moluscum contagiosum - scabia - pediculoza - unele forme de hepatita virala. In ultimul deceniu, infectia cu HIV, cea mai periculoasa infectie, alaturi de sifilis, a provocat epidemii fara precedent. Exprimarile clinice ale bolilor cu transmitere sexuala apar mai ales in regiunea genitala, dar pot fi evidente si in cavitatea bucala, pe tegument sau la nivelul ochilor - conjunctival. In zona genitala, simptomele se manifesta prin secretii neobisnuite, dureri in zona pelviana, arsuri, prurit, senzatie de iritatie, dureri in timpul actului sexual (dispareunie) sau la urinare (disurie). Prezenta tuturor acestor simptome nu este obligatorie - unele dintre ele disparand de la sine, desi infectia ramane in organism pana la tratare sau cronicizare. Primul pas in tratarea bolilor cu transmitere sexuala este consultul medical si diagnosticarea corecta. Nu este recomandat tratamenulul empiric sau ca urmare a consultarii altor surse de informare neoficiale de multe ori incorecte. Medicul poate fi unul de familie in prima faza ce va va trimite la un specialist in boli dermato - venerice, care va face analize si va aplica tratamentul corespunzator. Acest tratament trebuie continuat pe toata perioada recomandata, chiar daca simptomele dispar, iar actul sexual poate fi reluat dupa 3 zile de la incetarea tratamentului in conformitate cu recomandarile medicului specialist. Riscul de infectare cu aceste boli este mai mare in contactul sexual cu mai multi parteneri, atunci cand nu este folosit prezervativul ca mijloc de protectie si cind sunt utilizare droguri injectabile intravenos, cand partenerul se drogheaza sau are la randul lui mai multi parteneri sexuali.

SIFILIS Sifilisul apare in urma infectiei cu Treponema Pallidum. El poate fi primar, secundar, tertiar, poate avea forme congenitale (in care copilul este infectat la nastere de catre mama bolnava) si alte forme nu foarte bine delimitate: - latent - fara simptome dar cu rezultatele testelor pozitive - forme de trecere intre secundar si tertiar, etc. Primul simptom in cazul sifilisului primar este aparitia unei pete rosii (macula eritematoasa), care devine o eroziune, adancindu-se, si apoi o ulceratie care doare doar in cazul traumatizarii sau al suprainfectarii. La femei pot fi afectate labia, vaginul, uretra si perineul. La ambele sexe mai pot fi afectate regiunea anorectala, mamelonara, buzele, limba, amigdalele, etc. Complicatiile care pot aparea sunt fimoza, parafimoza, suprainfectari ale leziunii, blocajul cailor limfatice cu edemul penisului si a scrotului sau a labilor. Sifilisul secundar este considerat o stare septica cu Treponema - simptomele pot aparea in 3 - 6 saptamani, determinand aparitia silifidelor. Acestea sunt pete mici, roz - pal, care nu ies in relief si determina rozeola silifica sau care ies putin in relief pe piele (papule). Pot aparea stari asemanatoare gripei (lipsa poftei de mancare, dureri de cap si musculare, articulatii ce dor, rinoree, etc). Se poate instala sifilisul latent sau cel tertiar, dar in ultima perioada acestea apar tot mai rar datorita tratarii la timp si a mijloacelor de informare in masa.

SCABIA Aparitia scabiei presupune prezenta unui parazit femela care sapa un canal in piele in care depune 2 - 3 oua pe zi timp de o luna, ceea ce determina prurit tegumentar si iritarea pielii – leziuni de grataj. Transmiterea acestui parazit se face atat pe cale sexuala, cat si prin contacte curente - gen folosirea in comun de lenjerie si haine. Simptomele sunt reprezentate de mancarimi pe fata interioara a mainilor, intre degete, in regiunea sanilor si a organelor genitale. In privinta tratamentului, acesta se aplica atat partenerilor sexuali, cat si persoanelor care coabiteaza cu cei infectati cu scabia. Lenjeriile si obiectele personale folosite de persoanele infectate necesita dezinfectarea.

SIDA SIDA este prescurtarea pentru Sindromul Imunodeficientei Dobandite si marcheaza un deficit a sistemului imunitar dobandit ca urmare a infectiei cu virusul HIV. SIDA va predispune la diferite boli care afecteaza in mod tipic persoanele infectate cu virusul HIV si pe care in mod normal organismul ar trebui sa fie capabil sa le combata – infectii oportiniste. Ca toate virusurile, HIV nu are metabolism propriu si necesita o celula gazda pentru a se putea multiplica. Aceste celule gazda sunt, printre altele, celulele sistemului imunitar, limfocitele, globulele albe, celule sistemului nervos. Cercetatorii clasifica infectia cu HIV in diferite stadii. Prin SIDA se intelege stadiul in care sistemul imunitar este foarte slabit si in care pot sa apara diferite boli si tumori – forme de cancer. Evolutia unei infectii cu HIV difera de la o persoana la alta. La scurt timp dupa infectarea cu HIV, acesta incepe sa se inmulteasca foarte rapid, astfel incat in primele saptamani nu apar de obicei simptome (la inceput, eventuale stari gripale). Dupa 12 saptamani de la contaminare, prin testul cu anticorpi, se gasesc anticorpii construiti de virus. Infectiile, oportuniste in cazul bolii SIDA, la un organism sanatos uneori nici nu se manifesta sau pot fi combatute cu destula usurinta. Virusuri nu prea periculoase precum Herpes simplex sau Herpes zoster pot duce la imbolnaviri grave. Toxoplasmoza, tuberculoza, citomegalia, PcP - o forma a pneumoniei si ciuperca Candida albicans sunt de asemenea boli caracteristice stadiului SIDA. Portile de intrare in organism ale acestui virus sunt ranile deschise, suprafetele iritate, zgariate sau inflamate ale pielii si tesuturile sensibile gen mucoasa vaginala. Lichidele infectioase prin care acesta se transmite sunt sangele, sperma, laptele de mama, etc. si nu cele ca saliva, urina, transpiratie sau lacrimi. GONOREEA (Blenoragia) Gonoreea este o infectie bacteriana extrem de contagioasa care poate fi transmisa prin sex anal, vaginal sau oral. Frecventa cazurilor de gonoree este mai ridicata la adolescentele active sexual. Infectarea poate avea loc în cervix, vagin, uretra, rect sau gât.

Deoarece 80% din infectarile cu gonoree din adolescenta produc putine simptome la femei, deseori trec neobservate. O infectie a cervixului nedetectata si netratata se poate raspândi în trompele uterine si poate produce abcese în trompe si ovare.

Simptomele gonoreei, daca exista, de obicei, apar de la 2 la 10 zile dupa expunerea la bacteria cauzatoare a bolii. La femei simptomele sunt deseori usoare sau inexistente. Când apar, simptomele initiale includ o scurgere verde sau galben-verzuie din vagin sau rect si o senzatie arzatoare sau de mâncarime în timpul urinarii.

Cele mai întâlnite simptome la barbati sunt o scurgere usoara de puroi din penis si o senzatie arzatoare sau de mâncarime în timpul urinarii. Netratata duce la infertilitate.

CANDIDOZA Este cauzata de o ciuperca "candida albicans" care traieste in mod normal pe piele si pe mucoase (in gura, intestine). Daca organismul este sanatos "Candida" este tinuta sub control. In conditiile in care rezistenta organismului scade, "Candida" se poate multiplica provocand infectii in zona genitala atat la femei cat si la barbati. Deci, este o infectie care nu se transmite neaparat prin contact sexual. De exemplu, se poate declansa atunci cand: esti insarcinata, porti lenjerie de nylon sau jeans foarte stramti, iei anumite antibiotice, ai diabet. Atat femeile cat si barbatii pot avea Candidoza fara a avea vreun simptom. Daca apar, la femei semnele pot fi: - iritatie, mancarime, secretie alba vascoasa, inrosirea vulvei, durere la contactul sexual si la urinare. La barbati: - iritatie si mancarime, scurgere din uretra, durere la urinare. Semnele pot sa dispara fara tratament. Infectiile cu Candida pot fi prevenite: evita sa porti lenjerie din nylon sau pantaloni foarte stramti care nu sunt din bumbac; la menstruatie foloseste mai degraba tampoane externe decat interne; spalarea zonei genitale din fata in spate; daca stii ca un antibiotic iti declanseaza Candida spune medicului sa-ti prescrie altceva.

CHLAMIDIAZA Chlamydia este o bacterie care provoaca infectii ale zonei genitale si uneori ale ochilor si gatului. Chlamydia la barbati provoaca inflamarea uretrei (canalul prin care iese urina). Chlamydia se ia prin contact sexual (vaginal, anal, oral). Nu se ia din piscine/bazine de inot, sau de pe prosoape, scaune de WC, farfurii sau tacamuri, ori prin sarut sau imbratisare. Chlamydia poate sa stea in corp o perioada de timp fara sa dea bataie de cap. La femei se pot observa: secretie abundenta din vagin (pentru ca poate inflama colul uterin), durere la urinare (daca uretra e inflamata). La barbati provoaca inflamtia uretrei: arsuri la urinare, secretie alba si tulbure din penis. Dar in cele mai multe cazuri Chlamydia nu da semne decat tarziu cand boala se agraveaza. Chlamydia este una din bolile care lasate netratate, la femei si la barbati cauzeaza infectii grave care duc la infertilitate (sau sterilitate = imposibilitatea de a face copii).

TRICHOMONIAZA Este o infectie cauzata de un parazit ce se afla uneori in vagin si uretra. Se ia prin contact sexual cu cineva care are trichomoniaza. ATENTIE ! Se transmite si prin lenjerie sau toalete. Simptomele apar la un interval de timp intre patru zile si trei saptamani de la contactul sexual infectant. Pot sa apara: o scurgere (din vagin sau penis) de culoare verzui-galbuie care are un miros neplacut; iritatie si mancarime in zona vaginala. Sau poti sa nu ai nici un semn. Este foarte important sa te intorci la medic dupa tratament. Medicul trebuie sa verifice daca medicamentele pe care ti le-a prescris te-au vindecat complet. Poate ca ai nevoie de un control pentru alte boli. Este posibil sa ai mai multe boli in acelasi timp si tratamentul care vindeca o boala poate sa nu aiba efect asupra alteia.

SANCROIDUL Aceasta BTS, cauzata de o bacterie, este mai întâlnita la persoanele care traiesc în climate tropicale. Sancroid este o boala care poate aparea la oricine care a avut contact sexual sau dermic cu o persoana infectata, chiar daca nu prezinta simptome.Majoritatea femeilor infectate cu sancroid nu prezinta simptome. Daca simptomele apar, ele, de obicei, implica aparitia unei rani mici, reliefate si dureroase, înconjurate de o margine rosie, care se dezvolta de la 3 la 7 zile dupa infectarea initiala. Ea apare, de obicei, pe vulva, pe vagin, cervix si pe interiorul coapselor.